31歲吳若希獲封「失竊界KOL」 連環被偷嘢嬲爆公開cctv
吳若希無奈公開cctv
吳若希日前在社交平台分享了一張CCTV截圖,圖中顯示一名戴帽男子手持一個手提袋,拍攝地點看似是商場內部。吳若希在限時動態中寫下了自己的無奈和憤怒:「我今年條命係咪要keep住畀人偷嘢?今次影到邊個偷~來回兩次先嚟攞走…Any肥(無論如何),希望幫你過咗呢個難關先,祝你食得開心。」原來是一個月內再度遭遇失竊事件,令吳若希頹爆出post。
吳若希極大方原諒偷竊者
吳若希的限時動態引起了不少網民的關注,隨後吳若希再發布了另一則帖文,親解今次被偷的是價值200港元的栗子,並表示:「尋晚最唔開心嘅,唔係俾人偷嘢,係食唔到自己心心念念嘅栗子」不過在吳若希再次購買兼食到栗子後,就選擇原諒那個偷栗子的人,更自嘲地說已經當是請那個人食。而吳若希大方的反應亦獲網民大讚:「日行一善」、「下次見面每人送一包栗子比你」、「心態好好,值得學習!」
31歲吳若希北上嘆世界開心晒靚相 極水腫出鏡遭狠批:進化失敗咗?
現年31歲的吳若希(Jinny)自2017年與圈外男友拉埋天窗後,更先後誕下1子1女,婚後生活可謂十分幸福美滿。早前吳若希就帶一對仔女快閃廣州,心情靚爆嘅Jinny仲喺社交平台大派靚相,不過以極水腫出鏡的Jinny似乎嚇親網民,仲被唔少人質疑係唔係再進化,搞到本尊火速上水回應……
吳若希極腫出鏡引熱議
吳若希早前在社交平台上分享自己快閃廣州,除了大派同美食的合照外,更配文寫道:「開估~帶左(咗)對仔女快閃廣州融創!但對於我嚟講,最精彩唔係玩~係食!」不過網民的關注就落咗喺吳若希的極水腫的「新樣」上:「點解塊面咁膠嘅」、「完全唔同咗樣變咗另一個人咁喎」、「進化失敗咗?」、「有啲似恐怖片劇照」、「塊面打咗咩?成個麵包超人咁…..」
網民:邵音音模仿大賽
對於吳若希的突然「變樣」,不少網民就認為係再「進化」惹的禍,不少人更連環將佢認錯:「以為係王子涵」、「唔同咗嘅!有點兒似譚嘉儀!」、「車婉婉你好」、「以為楊紫瓊」、「邵音音模仿大賽」等。更有網民以謝安琪早年的面部狀況作為例子,直指吳若希的面腫是因為「打咗針」。
吳若希火速上水回應「進化」疑雲
對於網民一面倒的負評,吳若希就火速上水回應:「女人總有幾日都會腫啲嘅~過幾日食返啲清淡嘢自然就會好㗎」,大方回應網民熱議的「進化」話題!不過向來吃得開嘅Jinny一於懶理,尋晚返到香港即刻出新po,話自己終於可以休息吓,只係希望今日唔好有任何人任何動物任何電話任何事嘈醒佢,實行好好「避世」叉電。
吳若希換手機即「報復式自拍」
吳若希早前於電視城遺失手機,遍尋不獲,最後被迫換新手機,出新機之後決定「報復式自拍」,由3月尾開始每天更新紀錄生活日常,根據佢嘅講法係「今日開始連續一個月日更,逼自己勤力d,用盡d個新電話」
由於承諾日日都要出Po,似乎難以保持狀態,要維持靚樣不變,這個「日更30天挑戰」去到第8日已經貼錄音室生瘡相,第10日更加出現「面腫自拍」嚇壞網民⋯⋯
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!